ഗ്രീന് ഇന്ത്യ മിഷന്: കേന്ദ്രം നല്കിയത് 25.47 കോടി, കേരളം ചിലവിട്ടത് 9.88 കോടി ഏഴ് സംസ്ഥാനങ്ങള് ഫണ്ട് പൂര്ണമായും ചെലവഴിച്ചു കോഴിക്കോട്: കാലാവസ്ഥാ വ്യതിയാനം പ്രതിരോധിക്കുന്നതിനായി അനുവദിച്ച കേന്ദ്രഫണ്ട് വിനിയോഗിക്കുന്നതില് കേരളം വീഴ്ച്ച വരുത്തിയെന്ന് വിവരാവകാശ രേഖ. ഗ്രീന് ഇന്ത്യ പദ്ധതി വഴി 201516 മുതല് 202021 വരെ സംസ്ഥാനത്തിന് കേന്ദ്രം നല്കിയത് 25.47 കോടി രൂപയാണ്. എന്നാല് കേരളം അതില് ചെലവാക്കിയത് വെറും 9.88 കോടി രൂപ മാത്രമാണെന്ന് വിവരാവകാശ രേഖയില് പറയുന്നു. വനങ്ങളുടെ ഗുണനിലവാരവും വിസ്തീര്ണവും വര്ദ്ധിപ്പിക്കാന് വേണ്ടി ആരംഭിച്ച പദ്ധതിയാണ് ഗ്രീന് ഇന്ത്യ മിഷന്. കൊച്ചി സ്വദേശിയായ വിവരാവകാശ പ്രവര്ത്തകന് കെ. ഗോവിന്ദന് നമ്ബൂതിരിയ്ക്ക് നല്കിയ മറുപടിയിലാണ് കേന്ദ്ര വനം പരിസ്ഥിതി മന്ത്രാലയം ഇക്കാര്യം വ്യക്തമാക്കിയത്. കേരളം ഉള്പ്പെടെ 11 സംസ്ഥാനങ്ങള്ക്കാണ് കേന്ദ്രം ഫണ്ട് അനുവദിച്ചത്. മിസോറാം, സിക്കിം, പഞ്ചാബ്, മണിപ്പൂര്, കര്ണാടക, ഛത്തീസ്ഗഡ്, മദ്ധ്യപ്രദേശ് എന്നീ സംസ്ഥാനങ്ങള് ഫണ്ട് പൂര്ണമായും വിനിയോഗിച്ചു. ബംഗാള്, ഹിമാചല് പ്രദേശ്, ജമ്മുകശ്മീര് എന്നീ സംസ്ഥാനങ്ങള് വിനിയോഗ സര്ട്ടിഫിക്കറ്റ് സമര്പ്പിച്ചിട്ടില്ലെന്നും രേഖയില് പറയുന്നു. രാജ്യത്ത് കുറഞ്ഞുവരുന്ന വന വിസ്തൃതി വര്ദ്ധിപ്പിക്കാനാണ് കേന്ദ്രം പദ്ധതി ആവിഷ്കരിച്ചത്. ജൈവ വൈവിധ്യം, ജലം, ജൈവവസ്തുക്കള്, കണ്ടല്ക്കാടുകള്, തണ്ണീര്ത്തടങ്ങള്, നിര്ണ്ണായക ആവാസ വ്യവസ്ഥകള് മുതലായവ സംരക്ഷിക്കുകയാണ് പദ്ധതിയിലൂടെ ലക്ഷ്യമിടുന്നത്. തുടര്ച്ചയായുള്ള പ്രളയം സംസ്ഥാനത്തിന് വെല്ലുവിളി ഉയര്ത്തുമ്ബോഴാണ് പാരിസ്ഥിതിക വെല്ലുവിളികളെ പ്രതിരോധിക്കുന്നതിനുള്ള ഫണ്ട് സംസ്ഥാനം ഫലപ്രദമായി ഉപയോഗിച്ചില്ലെന്ന വിവരം പുറത്തുവരുന്നത്.